Добраахвотная дапамога ў зберажэнні жывой прыроды не адзінкавы прыклад. Сваёй найважнейшай задачай арнітолагі-прафесіяналы лічаць экалагічную асвету і выхаванне насельніцтва, асабліва школьнікаў. Трэба даць дзецям шанс з малых гадоў зразумець і палюбіць бацькоўскі край — тады, падросшы, яны і самі заступяць на варту роднай зямлі, будуць імкнуцца жыць з ёй у гармоніі і згодзе, не прычыняючы шкоды.